আদালতের মালিাকানা পক্ষ পুকুরের মালিকগণ অভিযোগ করেন নিন্ম আদালতসহ মহামান্য সুপ্রীমকোর্টের রায় উপেক্ষা করে উপজেলা মৎস কর্মকর্তা হাফিজুর রহমান এই পুকুরগুলো লিজ নবায়ন করেছে। মালিক পক্ষ পুকুরগুলো দখল নেওয়ায় এবং পোনা মাছ ছেড়ে দেওয়ায় ১৫ অক্টোবর উপজেলা নিমগাছি সমাজ ভিত্তিক ব্যবস্থাপনা কমিটির সভা আহবান করে নির্বাহী কর্মকর্তা এসএম ফেরদৌস ইসলাম, মৎস কর্মকর্তা হাফিজুর রহমানসহ বিভিন্ন কর্মকর্তা সদস্য ও সুফলভোগীদের নিয়ে আলোচনা সভা করেন। সংশিষ্ট সূত্র ও এলাকাবাসি জানায়, তাড়াশ উপজেলার মাধাইনগর ইউনিয়নের সরাপপুর গ্রামের আর এস খতিয়ান ৬৭ আর, এস দাগ নং ১৩৯৩ ভুমির পরিমান ২ একর ৯৮ নাসির উদ্দিন ও ২৯৩ নম্বর খতিয়ানের ৫টি দাগে আবু বক্কর শেখ এবং ২৯৩ আরএস খতিয়ানে আবু বক্কর সিদ্দিক ২একর ৭৪ শতক ভূমির নিন্ম আদালতসহ মহামান্য বাংলাদেশ সুপ্রিম কোর্টে মালিকানা স্বত্বের পক্ষে রায় পায়। এবং জেলা প্রশাসকের কার্যালয়ের ভিপি শাখা হতে স্মারক নং ৩১.৫০.৮৮০০.০২০.০১.০০৫.১৪ পত্রে মো. নাসির উদ্দিন গং এর এর পক্ষে ভূমি মন্ত্রণালয়ের আইন অধিশাখা-৪ পরিপত্রের নির্দেশণা অনুযায়ী ব্যবস্থা গ্রহনের জন্য বলা হয়।